|  |
| --- |
| **KONTSULTA PUBLIKOA, GARAPENERAKO LANKIDETZARAKO «IGNACIO ELLACURÍA» SARIAREN DEKRETU-PROIEKTUA PRESTATU AURRETIK.** |

Administrazio Publikoen Administrazio Prozedura Erkideari buruzko urriaren 1eko 39/2015 Legearen 133. artikuluan ezarritakoa betez, aldez aurreko kontsulta egiten da prestatuko den arauak uki ditzakeen pertsonen eta ordezkaritza handiena duten erakundeen iritzia ezagutzeko honako honi buruz:

• Ekimenaren bidez konpondu nahi diren arazoak.

• Ekimena onartzeko premia eta aukera.

• Arauaren helburua.

• Bestelako aukera posibleak, arauzkoak eta ez-arauzkoak.

|  |  |
| --- | --- |
| **Arauaren aurrekariak** | 189/2008 Dekretua, azaroaren 18koa, garapen lankidetzarako «Ignacio Ellacuría» saria sortu eta arautzen duena.  |
| **Konpondu nahi diren arazoak** | 1. Garapenerako Lankidetzaren Euskal Agentziaren errealitate juridikora egokitzea dekretua. Gaur egun indarrean dagoen araua argitaratu zenetik gertatu diren arau-aldaketa berrietara egokitu behar da. Adibidez, Garapenerako Lankidetzaren Euskal Agentziaren sorrera 5/2008 Legearen bidez (Garapenerako Lankidetzaren Euskal Agentzia sortu era arautzen duena); urriaren 9ko 140/2018 Dekretua, Garapenerako Lankidetzako Eragileen Euskal Autonomia Erkidegoko Erregistroa sortu eta arautzekoa; eta urriaren 1eko 39/2015 Legea, Administrazio Publikoen Administrazio Prozedura Erkideari buruzkoa. |
| **Ekimena onartzeko premia eta aukera.** | **Premia**: arautze berria izatea garrantzitsua da, azaldutako arrazoiez gainera, lankidetza taldeka egiteko zeregina dela eta Hegoaldeko pertsonek eta kolektiboek gauzatzen dutela azpimarratzeko.**Aukera**: Aipatu den 189/2008 Dekretua argitaratu zenetik denbora luzea igaro da eta, denbora horretan, aipatu arauetan aldaketak egin dira. Beraz, saria arautuko duen arau berria prestatu behar da, herrialde txiroenekin elkartasunez jardun duten pertsonen ibilbidea aitortzeko. |
| **Arauaren xedeak** | Arautu nahi den arauaren xedea Ignacio Ellacuría izeneko saria arautzea da, sari horren bidez ezagutzera ematen direlako erakundeek, kolektiboek eta banakoek herrien berdintasunaren eta justiziaren alde eta txirotasuna gainditzeko asmoz egiten dituzten ekintza azpimarragarriak; horrez gain, sariaren bidez haien ekarpenak zabaltzen dira, euskal gizartea eta nazioarteko gizartea sentsibilizatzen lagunduz.Pertsona fisikoentzat eta juridikoentzat da saria, Hegoaldeko herrietan justizia eta garapena lortzeko asmoz ekarpen garrantzitsua eta azpimarragarria egin duten pertsonentzat, hain zuzen. |
| **Bestelako aukerak, arautzekoak eta arautzekoak ez direnak** | Azaldutakoa dela bide, ezinbestekoa da neurri espezifiko arautzailea egitea, eta ezin daiteke beste aukerarik aztertu. |